el el el el el el el el el el el ca el el el el el el da el el el ca en el ja la oc el ro hy el ca zh el pl el en el da el de el el en el da el da el el el el el el el el el el el el el el el el el el el el el el el el el el el el el el el el
6 Ιανουαρίου - Δριμύ ψύχος πλήττει τη Δυτική Ευρώπη. Το Μέγα Ψύχος του 1709 θα διαρκέσει 3 μήνες και τα αποτελέσματά του θα είναι αισθητά ολόκληρο το έτος. Στη Γαλλία, η ακτή του Ατλαντικού Ωκεανού και ο Σηκουάνας παγώνουν ενώ οι καλλιέργειες σ' όλη τη χώρα καταστρέφονται.
2 Φεβρουαρίου - Ο Αλεξάντερ Σέλκιρκ διασώζεται αφού είχε ναυαγήσει σε ένα έρημο νησί, εμπνέοντας τον Ντάνιελ Ντεφόε να γράψει το βιβλίο Ροβινσώνας Κρούσος.
Μάιος - Πρώτη εισροή στη Μεγάλη Βρετανία φτωχών γερμανικών προσφυγικών οικογενειών από το Παλατινάτο, κυρίως Προτεσταντών που ταξιδεύουν προς τις αποικίες του Νέου Κόσμου.
8 Ιουλίου - Μεγάλος Βόρειος Πόλεμος: Μάχη της Πολτάβας. Ο Μέγας Πέτρος, τσάρος της Ρωσίας, νικά στην Ουκρανία τον Κάρολο ΙΒ' της Σουηδίας, τερματίζοντας έτσι το ρόλο της Σουηδίας ως μία μεγάλη δύναμη στην Ευρώπη.
29 Ιουλίου - Πόλεμος της Ισπανικής Διαδοχής: Ο Τζον Τσώρτσιλ και ο πρίγκιπας Ευγένιος της Σαβοΐας-Καρινιάν καταλαμβάνουν την Τουρναί.
8 Αυγούστου - Ο Μπαρτολομέου ντε Γκουσμάο επιδεικνύει την ανυψωτική ισχύ του ζεστού αέρα σε ακροατήριο ενώπιον του βασιλιά της Πορτογαλίας στη Λισαβόνα.
11 Σεπτεμβρίου - Η Μεγάλη Βρετανία, η Ολλανδία και η Πρωσία αντιμετωπίζουν τη Γαλλία στη μάχη του Μαλπλακέ.